विक्रम जिस दिन जंगली नदी दे हाड़ै चा बड़ी मुश्कलें बचेया हा ओदे दूए दिन गै उस नदी दे लगभग इक क्रोहे उप्पर ए लोक आवा दे हे। कुन्दवी पालकी च ही ते युवराज महेन्द्र घोड़े पर। महेन्द्र पालकी दे कन्ने 2 टुरदा उसी अपनी लंका जात्रा ते जुद्धै दियां घटनां सनांदा हा। उन्न लंका दे भूगोल ते धन सम्पदा दियां गल्ला बी सनाइयां जिनें गी कुन्दवी बड़े चा कन्ने सुना दी ही। पर ओदा मन पैन्छी बिच 2 उड्डरियै चम्पक द्वीपै दे नौहरी चेतें आलै पासै टुरी जन्दा हा। ओ सोचा दी कदें उरैयूर च ओ जौहरी लब्बी जा तां किन्ना चंगा होऐ।